Näituse avaõhtul loob galerii seintel rippuvaist töödest inspireeritud helimaastikke tuntud muusik, DJ ja helitehnik Johannes Ahun, kelle looming toetab visuaalset rännakut.
#000000
Väljapanekule tulevad Briti/Austraalia kunstniku Richard Denny väljendusrikkad, kujundlikud ja emotsionaalsed tööd, mida on tugevasti mõjutanud viis Eestis veedetud residentuuriaastat. Muuhulgas esitletakse näitusel Eesti sepa Tõnis Luigega koostöös sündinud suuremõõtmelist installatsiooni, mis võtab näitusesaalis enda alla terve seina ja toob võimendatult publiku ette mõlema kunstniku loomingulise isikupära.
#000001
Richard Denny tööd õhutavad meid vaatama pealispinna alla ja küsima, kuhu me ühiskonnas ja maailmas õigupoolest kuulume, missugused on meie kohustused, millised on meie moraalsus ja empaatia. Need küsimused esitab kunstnik nii endale kui vaatajatele.
#000002
Kunstnik kasutab akrüül- ja õlivärve, pliiatsit, korrapäraseid ja korrapäratuid värvitud lõuendeid, puitu, teksti, paberit ja detailseid regionaalkaarte (viitega Alfred Korzybski kaardi ja territooriumi suhtele) ning seab need paberile ja puidule.
#000003
Aadress: Tartu tn 7c, Viljandi
#000004
Elu või karma? Narva lood
#000005